**Návrh**

**Zákon**

**z ..............2017,**

**ktorým sa mení a dopĺňa zákon č.** **555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení zákona č. 17/2007 Z. z., zákona č. 476/2008 Z. z., zákona č. 251/2012 Z. z., zákona č. 300/2012 Z. z. a zákona č. 277/2015 Z. z. sa mení a dopĺňa takto:

1. V § 9c odsek 2 znie:

„(2) Príspevok možno poskytnúť do výšky 40 % oprávnených a uhradených nákladov, najviac v sume 8 000 eur v závislosti od dosiahnutej hodnoty súčiniteľa prechodu tepla stavebných konštrukcií a v závislosti od dosiahnutej hodnoty potreby tepla na vykurovanie rodinného domu.“.

1. V § 9c odsek 4 znie:

„(4) Oprávnenými nákladmi sú náklady za zhotovenie zateplenia rodinného domu. Do oprávnených nákladov možno započítať aj tieto náklady:

1. náklady za vyregulovanie vykurovacieho systému,
2. náklady na súvisiace stavebné úpravy pozostávajúce najmä z obnovy vstupov, bleskozvodu a vystupujúcich častí stavby, ako sú lodžia, balkón a prekrytie vstupu a
3. náklady za výmenu zdroja tepla.“.
4. V § 9c sa za odsek 4 vkladá nový odsek 5, ktorý znie:

„(5) Do oprávnených nákladov sa nezapočítavajú náklady za výmenu zdroja tepla, ak tieto boli uplatnené v rámci iných podporných programov z verejných prostriedkov alebo z prostriedkov Európskej únie.“.

Doterajší odsek 5 sa označuje ako odsek 6.

1. V § 9d odsek 3 znie:

„(3) Ak je rodinný dom v bezpodielovom spoluvlastníctve manželov, žiadosť o príspevok môže podať ktorýkoľvek z manželov, pričom musí byť druhým manželom splnomocnený na zastupovanie v konaní o poskytnutí príspevku a prijímanie doručovaných písomností týkajúcich sa konania. Podpis druhého manžela na písomnom plnomocenstve musí byť úradne osvedčený.“.

1. V § 9e ods. 1 písmeno a) znie:

„a) sú pri obnovených stavebných konštrukciách alebo vymenených stavebných konštrukciách splnené požiadavky tepelnoizolačných vlastností stavebných konštrukcií preukázaním hodnoty súčiniteľa prechodu tepla stavebných konštrukcií podľa slovenskej technickej normy5d),“.

Poznámka pod čiarou k odkazu 5d znie: „5d) STN 73 0540-2 Tepelná ochrana budov. Tepelnotechnické vlastnosti stavebných konštrukcií a budov. Časť 2: Funkčné požiadavky (73 0540).“.

1. V § 9e ods. 1 sa za písmeno a) vkladá nové písmeno b), ktoré znie:

„b) pri neobnovených stavebných konštrukciách a nevymenených stavebných konštrukciách sú splnené aspoň maximálne hodnoty súčiniteľa prechodu tepla stavebných konštrukcií podľa slovenskej technickej normy5d),“.

Doterajšie písmená b) až l) sa označujú ako písmená c) až m).

1. V § 9e ods. 1 písm. h) sa slová „250 m2“ nahrádzajú slovami „300 m2“.
2. V § 9e ods. 1 písm. l) sa vypúšťajú slová „obstaranie alebo“.
3. V § 9f ods. 5 sa slovo „päť“ nahrádza slovom „desiatich“.
4. V § 9f ods. 9 sa slová „§ 9e ods. 1 písm. a), b), f) až k)“ nahrádzajú slovami „§ 9e ods. 1 písm. a) až c), g) až l)“.
5. V § 9f ods. 10 písmeno b) znie:

„b) listinná podoba žiadosti o príspevok nie je doručená ministerstvu v lehote do 30 pracovných dní od zaevidovania elektronickej podoby žiadosti o príspevok,“.

1. V § 9f ods. 10 písm. c) sa slovo „päť“ nahrádza slovom „10“.
2. V § 9f sa odsek 10 dopĺňa písmenom e), ktoré znie:

„e) na zateplenie rodinného domu sa požaduje poskytnutie príspevku v rámci inej výzvy na predkladanie žiadostí a ministerstvo v prebiehajúcom konaní o poskytnutí príspevku vydalo rozhodnutie podľa odseku 9.“.

1. V § 9g ods. 2 sa písmeno b) dopĺňa piatym bodom, ktorý znie:

„5. technické parametre pre zdroj tepla, ktorého náklady je možné započítať do oprávnených nákladov podľa § 9c ods. 4 písm. c).“.

1. V § 9g sa odsek 2 dopĺňa písmenom c), ktoré znie:

„c) identifikačné údaje rodinného domu, na ktorého zateplenie bol poskytnutý príspevok.“.

1. V § 10 ods. 1 písm. c) sa za slovo „ukladať“ vkladajú slová „poriadkové pokuty,“.
2. V § 10 ods. 2 písm. a) sa vypúšťa štvrtý bod.

Doterajšie body 5 a 6 sa označujú ako body 4 a 5.

1. Nadpis § 11 znie:

„Správne delikty a poriadkové opatrenia“.

1. V § 11 sa za odsek 1 vkladá nový odsek 2, ktorý znie:

„(2) Inšpekcia uloží, a to aj opakovane, poriadkovú pokutu až do 500 eur oprávnenej osobe za sťažovanie výkonu štátneho dozoru neposkytnutím súčinnosti, najmä nesprístupnením výpočtu alebo podkladov použitých na energetickú certifikáciu, a neposkytnutím vysvetlenia a vlastníkovi budovy za neposkytnutie vysvetlenia alebo neumožnenie vstupu do budovy, v ktorej sa musí umiestniť energetický štítok.“.

Doterajšie odseky 2 až 5 sa označujú ako odseky 3 až 6.

1. Za § 14a sa vkladá § 14aa, ktorý vrátane nadpisu znie:

„§ 14aa

Prechodné ustanovenia k úpravám účinným od 1. júna 2017

1. Na konanie o poskytnutí príspevku podľa § 9f sa použijú ustanovenia zákona účinné v čase vyhlásenia výzvy na predkladanie žiadostí zverejnenej na webovom sídle ministerstva.
2. Na žiadosti o príspevok, podané na základe výzvy na predkladanie žiadostí zverejnenej na webovom sídle ministerstva pred 1. januárom 2018, sa podmienka uvedená v § 9e ods. 1 písm. f) v znení účinnom od 1. júna 2017 nevzťahuje.“.

**Čl. II**

**Účinnosť**

Tento zákon nadobúda účinnosť 1. júna 2017.